અમેરિકાના પ્રેસિડેન્ટ ડોનાલ્ડ ટ્રમ્પે ચીનને ફરીથી ધમકી આપી દીધી છે. ચીનથી આયાત થતી તમામ ચીજવસ્તુ પર આયાત ડયૂટી લાદવાનું કહ્યું છે, જે ધમકી પછી અમેરિકન સ્ટોક માર્કેટ ગબડ્યું હતું અને આગામી સપ્તાહે એશિયાના સ્ટોક માર્કેટ પણ તૂટી શકે છે. ખરેખર જ્યારે અમેરિકા ચીનની તમામ વસ્તુ પર ડયૂટી લાદી દેશે, પછી ચીન પણ કાંઈ ચૂપ બેસી રહે તેમાનું તો નથી જ. તે પણ ઈંટનો જવાબ પત્થરથી આપશે. બન્ને પક્ષે આર્થિક નુકશાન થશે, અને તેના છાટા અમેરિકા-ચીન સાથે સંકળાયેલા તમામ એશિયન દેશો પર પડશે. ‘ચિત્રલેખા’માં બિઝનેસ ફંડામાં આપણે અગાઉ ટ્રેડ વૉર અંગે લખી ગયા છીએ કે તે કેટલુ ભયાનક હશે.